ddrg/super_eurlex huggingface dataset:
2.

Korvataan johdanto-osan kolmas kappale seuraavasti: ”oikeusasiamiehellä, joka voi toimia myös omasta aloitteestaan, on oltava mahdollisuus saada kaikki tehtäviensä suorittamiseksi tarvittava aineisto; tätä varten yhteisön toimielinten ja laitosten on toimitettava oikeusasiamiehelle tämän niiltä pyytämät tiedot sanotun kuitenkaan rajoittamatta oikeusasiamiehen velvollisuutta olla ilmaisematta tällaisia tietoja; luottamuksellisiin tietoihin tai asiakirjoihin, ja etenkin asetuksen (EY) N:o 1049/2001 (5) 9 artiklassa tarkoitettuihin arkaluontoisiin asiakirjoihin tutustumisen edellytyksenä on yhteisön asianomaisen toimielimen tai elimen turvallisuussääntöjen noudattaminen; luottamuksellisia tietoja tai asiakirjoja 3 artiklan 2 kohdan ensimmäisen alakohdan mukaisesti antavien toimielinten tai elinten on ilmoitettava oikeusasiamiehelle luottamuksellisuudesta; 3 artiklan 2 kohdan ensimmäisen alakohdan säännösten täytäntöönpanemiseksi oikeusasiamiehen on sovittava etukäteen kyseisen toimielimen tai elimen kanssa luottamuksellisten tietojen tai asiakirjojen ja muiden salassapitovelvollisuuden piiriin kuuluvien tietojen käsittelyä koskevista ehdoista; jollei oikeusasiamiestä avusteta toivotulla tavalla, hän antaa tämän tiedoksi Euroopan parlamentille, jonka tehtävänä on toteuttaa aiheelliset toimenpiteet,
19.

Mujahedin-e Khalq Organisation – MEK tai MKO, paitsi National Council of Resistance of Iran – NCRI alias The National Liberation Army of Iran – NLA (MEK:n radikaali siipi), alias the People's Mujahidin of Iran – PMOI, alias Muslim Iranian Student's Society)
(9)

Osittaisen välivaiheen tarkastelun lopulliset tulokset ja päätelmät esitetään Acronin ja Cherkassyn osalta neuvoston asetuksessa (EY) N:o 236/2008 (14) ja neuvoston asetuksessa (EY) N:o 237/2008 (15). Välivaiheen tarkastelujen aikana Acron ja Cherkassy ilmoittivat olevansa kiinnostuneita tarjoamaan hintasitoumuksen, mutta eivät pystyneet tarjoamaan riittävän perusteltua sitoumusta perusasetuksen 8 artiklan 2 kohdassa asetetussa määräajassa. Kuten edellä mainituissa neuvoston asetuksissa todetaan, neuvosto katsoi, että molemmille yrityksille olisi poikkeuksellisesti annettava mahdollisuus täydentää hintasitoumuksiaan 10 kalenteripäivän kuluessa kyseisen asetuksen voimaantulosta syistä, jotka on esitetty asetuksen (EY) N:o 236/2008 johdanto-osan 61 ja 62 kappaleessa ja asetuksen (EY) N:o 237/2008 johdanto-osan 46 ja 47 kappaleessa. Edellä mainittujen neuvoston asetusten julkaisemisen jälkeen Acron ja Cherkassy toimittivat hyväksyttävät hintasitoumukset kyseisissä asetuksissa asetetun määräajan sisällä perusasetuksen 8 artiklan 1 kohdan mukaisesti.
(6)

Niiden tietojen perusteella, jotka komissio (Eurostat) on asetuksen (EY) N:o 3605/93 8 g artiklan 1 kohdan mukaisesti toimittanut saatuaan Tšekiltä ilmoituksen ennen 1 päivää huhtikuuta 2008, ja komission yksiköiden kevään 2008 talousennusteen perusteella voidaan tehdä seuraavat päätelmät: — julkisen talouden alijäämä supistui ennen neuvoston asettamaa määräaikaa suhteessa BKT:hen vuoden 2006 2,7 prosentista 1,6 prosenttiin vuonna 2007 eli alle viitearvon, joka on 3 prosenttia suhteessa BKT:hen. Tätä voidaan verrata maaliskuun 2007 lähentymisohjelmassa esitettyyn 4 prosentin tavoitteeseen suhteessa BKT:hen, — verotulot ylittivät odotukset arvioitua nopeamman talouskasvun ansiosta, mutta alijäämän supistuminen vuonna 2007 johtui myös menojen, erityisesti julkisen sektorin palkansaajille suoritettujen korvausten ja välituotekäytön, hillitsemisestä. Useimmat säästöt ovat luonteeltaan pysyviä. Julkisen talouden rakenteellisen rahoitusaseman (suhdannetasoitettu rahoitusasema ilman kertaluonteisia ja muita väliaikaisia toimenpiteitä) arvioidaan kohentuneen hieman yli prosenttia suhteessa BKT:hen vuonna 2007, — kevään 2008 talousennusteessa arvioidaan, että alijäämä supistuu edelleen vuonna 2008 1,4 prosenttiin suhteessa BKT:hen. Alijäämän supistumiseen vaikuttavat menoja säästävät lisätoimenpiteet, sosiaalimenoja vähentävät lainsäädäntötoimenpiteet ja osittaisten terveydenhuoltomaksujen käyttöönotto. Tulojen suhteessa BKT:hen odotetaan pysyttelevän pääpiirteissään vakaina, mikä aiheutuu useista vuonna 2008 käyttöönotetuista verotoimenpiteistä. Kevään talousennuste vastaa huhtikuun julkisen talouden ilmoituksessa asetettua alijäämätavoitetta, joka on 1,5 prosenttia suhteessa BKT:hen. Kevään talousennusteen mukaan alijäämä supistuu vuonna 2009 vielä 1,1 prosenttiin suhteessa BKT:hen, jos politiikka pysyy ennallaan ja menoja hillitään edelleen. Tämä osoittaa, että alijäämä on uskottavasti ja pysyvästi saatu 3 prosentin viitearvon alapuolelle, — rakenteellisen rahoitusaseman ennakoidaan kohenevan noin prosenttiyksikköä suhteessa BKT:hen vuonna 2008 ja, jos politiikka säilyy ennallaan ja menoja hillitään edelleen, myös vuonna 2009. Tässä yhteydessä on otettava huomioon tarve saavuttaa nopeammin rahoitusaseman keskipitkän aikavälin tavoite, joka Tšekin osalta on 1 prosentin rakenteellinen alijäämä suhteessa BKT:hen, kuten marraskuussa 2007 tarkistetusta lähentymisohjelmasta maaliskuussa 2008 annetussa neuvoston lausunnossa suositellaan, — julkinen velka on huomattavasti alle 60 prosentin viitearvon suhteessa BKT:hen. Julkinen velka väheni suhteessa BKT:hen vuoden 2006 29,4 prosentista 28,7 prosenttiin vuonna 2007. Kevään 2008 talousennusteen mukaan velkasuhde alenee edelleen alle 28 prosenttiin suhteessa BKT:hen vuoden 2009 loppuun mennessä (olettaen, että politiikka säilyy ennallaan).
(2)

Edellä mainitun päätöksen 2 artiklan mukaisesti jäsenvaltioiden on sallittava mainitun päätöksen liitteessä olevassa II osassa lueteltujen tuotteiden tuonti, jos niiden mukana on Kiinan toimivaltaisen viranomaisen antama ilmoitus siitä, että jokaiselle erälle on tehty ennen lähetystä kemiallinen testi sen varmistamiseksi, että kyseiset tuotteet eivät vaaranna ihmisten terveyttä. Kyseinen testi on suoritettava erityisesti kloramfenikolin sekä nitrofuraanin ja sen aineenvaihduntatuotteiden havaitsemiseksi.
KOMISSION PÄÄTÖS,

tehty 30 päivänä heinäkuuta 2008,

lintuinfluenssaa useissa kolmansissa maissa koskevista tietyistä suojatoimenpiteistä tehdyn päätöksen 2005/692/EY muuttamisesta

(tiedoksiannettu numerolla K(2008) 3883)

(ETA:n kannalta merkityksellinen teksti)

(2008/640/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,

ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,

sekä katsoo seuraavaa:

Eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta 29 päivänä marraskuuta 2007 tehdyllä komission päätöksellä 2007/777/EY (4) sallitaan sellaisten siipikarjanlihavalmisteiden tuonti yhteisöön Shandongin maakunnasta Kiinasta, jotka on lämpökäsitelty vähintään 70 °C:n lämpötilassa.

Tämän vuoksi on aiheellista poiketa päätöksessä 2005/692/EY vahvistetusta siipikarjanlihaa sisältävien tai siitä koostuvien lihavalmisteiden tuonnin keskeytyspäätöksestä, jotta sallitaan sellaisten siipikarjanlihavalmisteiden tuonti, joille on tehty päätöksen 2007/777/EY mukainen lämpökäsittely.

ON TEHNYT TÄMÄN PÄÄTÖKSEN:

1 artikla

Korvataan päätöksen 2005/692/EY 2 artikla seuraavasti:

”2 artikla

1. Jäsenvaltioiden on keskeytettävä seuraavien tuotteiden tuonti Kiinasta:

a) tuore siipikarjanliha;

b) siipikarjanlihasta koostuvat tai tällaista lihaa sisältävät raakalihavalmisteet ja lihavalmisteet;

c) siipikarjan osia sisältävä raaka lemmikkieläinten ruoka ja käsittelemätön rehuaine;

d) ihmisravinnoksi tarkoitetut munat; sekä

e) linnuista peräisin olevat käsittelemättömät metsästysmuistot.

2. Edellä olevasta 1 kohdasta poiketen jäsenvaltioiden on sallittava siipikarjanlihasta koostuvien tai tällaista lihaa sisältävien lihavalmisteiden tuonti edellyttäen, että lihalle on tehty jokin päätöksen 2007/777/EY liitteessä II olevan 4 osan B, C tai D kohdassa tarkoitetuista erityiskäsittelyistä.”
(5)

Päätöksessä 2002/613/EY vahvistetaan luettelo niistä kolmansista maista, joista jäsenvaltioiden on sallittava sikojen siemennesteen tuonti. Kyseinen luettelo laadittiin niiden kolmansien maiden eläinten terveystilanteen perusteella, joista jäsenvaltioiden on sallittava elävien sikojen tuonti. Koska merkittävien eksoottisten tartuntatautien osalta ei ole olemassa tieteellistä näyttöä, jonka mukaan luovuttajina toimivien naaras- ja urossikojen terveystilanteesta johtuvia riskejä voitaisiin vähentää alkiota käsittelemällä, on yhteisön lainsäädännön johdonmukaisuutta ja yhtenäisyyttä ajatellen aiheellista viitata kyseiseen luetteloon käsillä olevassa päätöksessä vahvistettaessa luettelo niistä kolmansista maista, joista jäsenvaltioiden on sallittava kyseisen lajin munasolujen ja alkioiden tuonti.
a) Viejämaan on laadittava terveystodistukset liitteessä II olevan mallin mukaisesti. Niissä on oltava mallin mukaisessa numerojärjestyksessä kolmannelta maalta vaaditut vakuutukset ja tapauksen mukaan viejänä toimivalta kolmannelta maalta vaaditut liitteessä I mainitut lisätakeet. Jos määräpaikkana oleva EU:n jäsenvaltio niin vaatii, lisätodistusvaatimukset on myös sisällytettävä alkuperäiseen terveystodistukseen. b) Kunkin todistuksen alkuperäiskappaleen on koostuttava yhdestä kaksipuolisesta paperiarkista, tai jos tarvitaan enemmän tilaa, todistuksen on oltava sellainen, että kaikista sivuista muodostuu yhtenäinen kokonaisuus, jonka sivuja ei voi erottaa toisistaan. c) Todistus on laadittava vähintään yhdellä sen EU-jäsenvaltion virallisista kielistä, jonka rajatarkastusasemalla tarkastus tehdään, sekä vähintään yhdellä määräpaikkana olevan EU-jäsenvaltion virallisista kielistä. Nämä jäsenvaltiot voivat kuitenkin sallia oman kielensä sijasta muita yhteisökieliä, jos mukana on tarpeen vaatiessa virallinen käännös. d) Jos lähetyksessä olevien tuotteiden tunnistamiseksi (todistusmallin kohdassa I.28 oleva luettelo) todistukseen kiinnitetään lisäsivuja, näiden sivujen katsotaan olevan osa alkuperäistä todistusta, ja todistuksen myöntävän virkaeläinlääkärin on allekirjoitettava ja leimattava jokainen sivu. e) Jos todistus d kohdassa tarkoitettuine lisäsivuineen sisältää useamman kuin yhden sivun, kunkin sivun alalaitaan on merkittävä sen numero (sivunumero/sivumäärä) ja ylälaitaan toimivaltaisen viranomaisen todistukselle antama koodinumero. f) Virkaeläinlääkärin on täytettävä ja allekirjoitettava alkuperäinen todistus viimeisenä työpäivänä ennen kuin lähetys lastataan yhteisöön vientiä varten. Näin tehdessään viejämaan toimivaltaisen viranomaisen on varmistettava, että noudatetaan todistuksen myöntämistä koskevia periaatteita, jotka vastaavat neuvoston direktiivissä 96/93/EY vahvistettuja periaatteita. Allekirjoituksen värin on oltava eri kuin painoväri. Sama koskee leimoja, jotka eivät ole kohopainettuja tai vesileimoja. g) Todistuksen alkuperäiskappaleen on seurattava lähetyksen mukana EU:n rajatarkastusasemalle asti. h) Todistus on voimassa kymmenen päivää myöntämispäivästä. Kun kuljetus tapahtuu laivalla, voimassaoloaikaa pidennetään laivamatkan keston verran. i) Siemennestettä ja munasoluja/alkioita ei saa kuljettaa samassa säiliössä sellaisten siemennesteen ja munasolujen/alkioiden kanssa, joiden määränpäänä ei ole Euroopan yhteisö ja/tai joiden terveydellinen asema on heikompi. j) Euroopan yhteisöön suuntautuvan kuljetuksen aikana säiliö on pidettävä suljettuna ja sen sinetin on oltava ehjä. k) Toimivaltaisen viranomaisen on annettava kohdissa I.2 ja II.a tarkoitettu todistuksen viitenumero.
(1)

Komission päätöksen 2005/56/EY (2) 4 artiklan 1 kohdan nojalla koulutuksen, audiovisuaalialan ja kulttuurin toimeenpanovirastolle (jäljempänä ’virasto’) on annettu hoidettavaksi tiettyjen yhteisön ohjelmalohkojen hallinnointi koulutuksen, audiovisuaalialan ja kulttuurin osalta ja erityisesti eurooppalaisen audiovisuaalialan MEDIA 2007 (2007–2013) -tukiohjelman hallinnointi, josta on säädetty Euroopan parlamentin ja neuvoston päätöksessä N:o 1718/2006/EY (3). Ohjelman tarkoituksena on tukea eurooppalaisten audiovisuaalisten teosten kehittämistä MEDIA Plus – Kehittäminen, levitys ja myynninedistäminen (2001–2005) -ohjelman avulla, josta on säädetty neuvoston päätöksessä 2000/821/EY (4), ja MEDIA Koulutus -ohjelman (2001–2005) avulla, joka on Euroopan audiovisuaalisessa ohjelmatuotannossa toimivien ammattilaisten koulutusohjelma, josta on säädetty Euroopan parlamentin ja neuvoston päätöksessä N:o 163/2001/EY (5).
(3)

Bulgaria on toimittanut komissiolle tietoja siitä, miten sen alueella luonnonvaraisissa sioissa ja sikatiloilla esiintyvän klassisen sikaruton tilanne on hiljattain kehittynyt. Tietojen mukaan tautitilanne on Bulgariassa parantunut merkittävästi luonnonvaraisten sikojen osalta. Klassisen sikaruton ei myöskään enää oleteta olevan endeemistä sikatiloilla. Bulgaria on lisäksi ilmoittanut komissiolle toteuttaneensa lisätoimenpiteitä, joilla suljetaan pois klassisen sikaruton aiheuttavan viruksen tartunta kaupallisilla sikatiloilla pidetyissä sioissa, jotka lähetetään teurastettaviksi. Päätöksessä 2006/805/EY säädettyä kieltoa, jonka mukaan Bulgaria ei saa lähettää tuoretta sianlihaa taikka sianlihasta koostuvia tai sitä sisältäviä raakalihavalmisteita tai lihavalmisteita muihin jäsenvaltioihin, ei sen vuoksi pitäisi enää soveltaa.
(2)

Yksi jäsenen paikka on vapautunut Raymond FORNIn kuoleman johdosta. Kolme jäsenen paikkaa on vapautunut Jean PUECHin, Juliette SOULABAILLEn ja Michel THIERSin toimikausien päätyttyä. Kaksi alueiden komitean varajäsenen paikkaa on vapautunut Carola JORDA-DEDIEUn ja Jean-Pierre TEISSEIREn toimikausien päätyttyä. Kaksi alueiden komitean varajäsenen paikkaa vapautuu, kun Pierre HUGON ja Christophe ROUILLON nimetään alueiden komitean varsinaisiksi jäseniksi,
(6)

Niiden tietojen perusteella, jotka komissio (Eurostat) on asetuksen (EY) N:o 3605/93 8 g artiklan 1 kohdan mukaisesti toimittanut saatuaan Puolalta ilmoituksen ennen 1 päivää huhtikuuta 2008, ja komission kevään 2008 talousennusteen perusteella voidaan tehdä seuraavat päätelmät: — julkisen talouden alijäämä supistui suhteessa BKT:hen vuoden 2006 3,8 prosentista 2,0 prosenttiin vuonna 2007 eli alle 3 prosentin viitearvon suhteessa BKT:hen. Lukua voidaan verrata marraskuussa 2006 tarkistetussa lähentymisohjelmassa asetettuun alijäämätavoitteeseen, joka oli 3,4 prosenttia suhteessa BKT:hen, — tavoitetta huomattavasti parempaa vuoden 2007 alijäämätoteutumaa tuki kokonaistuotannon kasvu, joka oli huomattavasti parempi kuin marraskuun 2006 lähentymisohjelmassa oli arvioitu. Lisäksi valtiolta kului suhteessa BKT:hen huomattavasti arvioitua vähemmän tulonsiirtoihin (vuonna 2007 ei tehty indeksointia), tukiin, investointeihin ja palkansaajakorvauksiin. Kaiken kaikkiaan kokonaismenot olivat 1,5 prosenttiyksikköä alhaisemmat kuin marraskuun 2006 lähentymisohjelmassa oli arvioitu. Julkisen talouden rakenteellisen jäämän (eli suhdannekorjatun jäämän ilman kertaluonteisia eriä ja muita väliaikaisia toimenpiteitä) arvioidaan kohentuneen 1,5 prosenttiyksikköä suhteessa BKT:hen vuonna 2007, — koska BKT kasvaa hitaammin kuin vuonna 2007, kevään talousennusteessa ennakoidaan alijäämän syventyvän 2,5 prosenttiin suhteessa BKT:hen vuonna 2008, mutta jäävän alle viitearvon. Syynä tähän ovat lähinnä sosiaaliturvamaksujen leikkaukset, henkilötuloveron kevennys sekä tulonsiirtojen ja investointien kasvu. Tämä vastaa maaliskuussa 2008 tarkistetussa lähentymisohjelmassa asetettua virallista tavoitetta. Kevään talousennusteessa arvioidaan alijäämän pääpiirteissään vakaantuvan vuonna 2009, jos talouspolitiikka säilyy ennallaan. Tämä osoittaa, että alijäämä suhteessa BKT:hen on saatu alle 3 prosentin viitearvon suhteessa BKT:hen uskottavasti ja pysyvästi, — rakenteellisen rahoitusaseman ennakoidaan kuitenkin heikkenevän vuonna 2008 hieman eli noin prosenttiyksikköä suhteessa BKT:hen ja, jos talouspolitiikka säilyy ennallaan, kohenevan noin prosenttiyksikköä vuonna 2009. Tätä kehitystä on tarkasteltava suhteessa tarpeeseen edetä kohti julkisen talouden rahoitusaseman keskipitkän aikavälin tavoitetta, joka Puolan osalta tarkoittaa 1 prosentin rakenteellista alijäämää suhteessa BKT:hen, — julkinen velka väheni suhteessa BKT:hen vuoden 2006 47,6 prosentista 45,2 prosenttiin vuonna 2007. Kevään talousennusteen mukaan velkasuhde pysynee huomattavasti alle 60 prosentin viitearvon suhteessa BKT:hen vuonna 2008 ja alenee edelleen noin 44 prosenttiin vuoden 2009 loppuun mennessä.
6)

Lisätään seuraavat Amerikan yhdysvaltoja koskevat rivit: ”US Trans Ova Genetics 9033 Walker RD Belgrade, MT 59714 Dr. Chris Kolste US Greencastle Veterinary Hospital 862 Buchanan Trail East Greencastle, PA 17225 Dr. Daren Statler US Tufts-New England Veterinary Ambulatory Clinic 149 New Sweden RD Woodstock, CT 06281 Dr. Kevin Lindell”
—

on aiheuttanut Albanian tasavallan omistaman omaisuuden käyttö, mikäli sitä on käytetty operaation yhteydessä, paitsi jos on kyse kyseistä omaisuutta käyttävän Albanian tasavallan lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”
1)

Poistetaan seuraavat lihantuotantolaitoksia koskevat kohdat: Nro Eläinlääkinnällinen hyväksymisnumero Laitoksen nimi Kaupunki/katu tai kylä/alue ”24. BG 0701001 "Cheh — Yosif Novosad" OOD s. Sokolovo obsht. Drianovo 33. BG 0901007 EOOD "Bayka-1" gr. Kardzhali Zadbolnichen kvartal 29 47. BG 1501013 ET "Velichko Ivanov-Venetsiya" s. Malchika obsht. Levski 48. BG 1501019 "Intermes" OOD s. Tarnene 62. BG 1901005 "Dulo-Alfa" OOD gr. Dulovo ul. "Dobrudzha" 18 97. BG 0402003 ET "M.M-Miroslav Hristov" s. Parvomaytsi obl. V. Tarnovo 172. BG 1505018 ET "Anko Petrov-Anda" s. Komarevo obsht. D. Mitropolia 177. BG 1605015 ET "D. Kalkanov" gr. Asenovgrad ul. "Oton Ivanov" 70 241. BG 0704009 "Ayvi" OOD gr. Gabrovo ul. "Industrialna" 1 280. BG 1604011 "Milena-Boris Kikyuov" ET gr. Plovdiv ul. "Slava" 3 302. BG 1804017 AD "Boroimpeks" gr. Borovo, bul. "Patriarh Evtimiy" 3A 375. BG 2804010 ET "Tagara — Diana Kurteva" gr. Yambol Industrialna zona 378. BG 1518008 "Anona" OOD gr. Pleven Zapadna ind. Zona ul. "Georgi Kochev"”
22.

Tullilaitos on tiedonvälityksen vapautta koskevan lain alainen. Sen mukaan tullilaitoksen on luovutettava asiakirjoja niitä pyytäville henkilöille tietyin poikkeuksin. Mainitussa laissa säädetään, että poikkeuksia koskevat päätökset on tehtävä tapauskohtaisesti. Siinä on joukko poikkeuksia arkaluonteisten tietojen suojelemiseksi luovuttamiselta, mukaan lukien poikkeukset sellaisten asiakirjojen luovuttamisen osalta, jotka koskevat kansallista turvallisuutta, puolustusta, kansainvälisiä suhteita, lainvalvontaa, yleisen turvallisuuden suojelemista ja yksityisyyttä. Tullilaitoksen on ilmoitettava EU:lle kaikista päätöksistään luovuttaa yleisölle mainitun lain mukaisesti EU:sta peräisin olevia PNR-tietoja kuukauden kuluessa päätöksen tekemisestä.
(1)

Tietyistä siirtymätoimenpiteistä raakamaidon toimittamisessa maidonjalostuslaitoksiin ja kyseisen maidon jalostamisessa Romaniassa Euroopan parlamentin ja neuvoston asetusten (EY) N:o 852/2004 ja (EY) N:o 853/2004 vaatimusten osalta 22 päivänä joulukuuta 2006 tehdyssä komission päätöksessä 2007/27/EY (1) esitetään luettelo Romanian maidonjalostuslaitoksista, jotka täyttävät asetuksessa (EY) N:o 852/2004 säädetyt rakenteelliset vaatimukset, jäljempänä ’vaatimustenmukaiset laitokset’, ja joilla on lupa ottaa vastaan ja jalostaa raakamaitoa, joka ei ole asetuksen (EY) N:o 853/2004 vaatimusten mukaista, jäljempänä ’muu kuin vaatimustenmukainen maito’. Päätöksen voimassaolo päättyy 30 päivänä kesäkuuta 2008.
(5)

Päätöksen 2006/236/EY 2 artiklassa viitataan tiettyjen elintarvikkeissa olevien vieraiden aineiden enimmäismäärien vahvistamisesta 8 päivänä maaliskuuta 2001 annettuun komission asetukseen (EY) N:o 466/2001 (4). Kyseinen asetus on kumottu ja korvattu tiettyjen elintarvikkeissa olevien vierasaineiden enimmäismäärien vahvistamisesta 19 päivänä joulukuuta 2006 annetulla komission asetuksella (EY) N:o 1881/2006 (5). Näin ollen kyseinen viite on aiheellista muuttaa.
15.

Taudille alttiiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) vesiviljelyeläinten tautien tapauksessa on ilmoitettava taudille alttiiden eläinten paino tai lukumäärä × 1 000, h) luonnonvaraiset lajit, i) mehiläisten tautien tapauksessa on ilmoitettava taudille alttiiden pesien määrä
(10)

Uusien yhteisön suuntaviivojen 10 luvussa katsotaan, että yksittäiset tuet lyhyen matkan meriliikenteelle ovat yhteismarkkinoille soveltuvia, jos seuraavat ehdot täyttyvät: ”— tuen enimmäiskesto saa olla kolme vuotta, ja sen tarkoituksena on oltava kahden jäsenvaltioiden alueella sijaitsevan sataman välisen liikenteen rahoittaminen, — palvelun on oltava sellaista, että se mahdollistaa maanteitse tapahtuvien kuljetusten (pääasiassa tavarakuljetusten) suorittamisen joko kokonaan tai osittain meritse kuitenkin siten, ettei se siirrä meriliikennettä yhteisten etujen vastaisella tavalla, — tuki on kohdistettava sellaisen uutta reittiä tai olemassa olevan reitin palvelujen parantamista koskevan yksityiskohtaisen hankkeen toteuttamiseen, jonka ympäristövaikutukset on määritelty etukäteen ja johon osallistuu tarvittaessa useita varustamoja; yhtä reittiä kohden voidaan rahoittaa ainoastaan yhtä hanketta, eikä hanketta voida jatkaa, pidentää tai uusia, — tuella on oltava tarkoitus kattaa enintään 30 prosenttia (5) kyseisen palvelun toimintakustannuksista tai rahoittaa enintään 10 prosenttia uudelleenlastauslaitteiden hankinnasta suunnitellun palvelun tarjoamista varten, — tuki hankkeen toteuttamiseen on myönnettävä avointen kriteerien perusteella, ja näitä kriteerejä sovelletaan syrjimättömästi yhteisöön sijoittautuneisiin varustamoihin; tuki olisi tavallisesti myönnettävä hankkeeseen, jonka jäsenvaltion viranomaiset ovat valinneet tarjouspyyntömenettelyn perusteella sovellettavien yhteisön sääntöjen mukaisesti, — hankkeen kohteena olevan palvelun on oltava kaupallisesti elinkelpoinen sen jälkeen, kun se ei enää voi saada julkista tukea, — tuki ei saa kasautua julkisista palveluista maksettavan korvauksen kanssa (velvoitteet tai sopimukset).”
(4)

Perustamissopimuksen 104 artiklan mukainen liiallisia alijäämiä koskeva menettely, sellaisena kuin sitä on selkeytetty liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetulla neuvoston asetuksella (EY) N:o 1467/97 (1), joka on osa vakaus- ja kasvusopimusta, edellyttää päätöstä liiallisen alijäämän olemassaolosta. Perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräykset liiallisia alijäämiä koskevan menettelyn täytäntöönpanosta. Neuvoston asetukseen (EY) N:o 3605/93 (2) sisältyy yksityiskohtaiset säännöt ja määritelmät mainitun pöytäkirjan määräyksen soveltamiseksi.
(24)

Vaikka vientiluottovakuutus ja Eximbankin myöntämä vientitakuu katsottaisiin toisiaan vastaaviksi ja niihin sovellettaisiin tiedonantoa, komissiolla olisi edelleen epäilyksiä toimenpiteen suhteen. Sen jälkeen kun komissio 22 päivänä tammikuuta 2007 hyväksyi toimenpiteen N 488/06 (vientiluottovakuutus pk-yrityksille, joiden vientiliikevaihto on vähäinen) kahden vuoden ajaksi, MEHIB (toinen Unkarin valtion omistuksessa oleva vientiluottolaitos) on jo myöntänyt lyhytaikaisia vientiluottovakuutuksia sellaisten pk-yritysten riskien kattamiseen, joiden vientiliikevaihto on vähäinen. Markkinoilla on siis jo tarjolla tämäntyyppistä vakuutussuojaa. Lisäksi jos markkinoilla on kaksi valtion tukemaa vientiluottolaitosta, jotka tarjoavat palveluja ja luovat itselleen asiakaskunnan, saattaa uusien toimijoiden markkinoillepääsy vaikeutua.